  Туспуктэм: Руслан Нуриахметов Майя Бывальцева Матысь нуналъёсы Удмуртиын куазь салкымгес кариськоз, зороз но гудыръялоз. Со сярысь улосвыл Гидрометцентрлэн пресс-службаез ивортӥз. Кӧснуналэ, 4-тӥ инвожое, потон уе дырын-дырын кӧня ке зороз, нош нуназе зор кужмоялоз, куд-ог ёросъёсын гудыръялоз. Уйин 15 градусозь шуныт луоз, нуназе температура 21 градуслэсь вылӥе уз ӝутскы. Арнянуналэ, 5-тӥ инвожое, элькунысь тросаз ёросъёсын ӧжыт но золгес зороз (уйин кемагес, нуназе дырын-дырын). Куд-ог интыосын гудыръяны быгатоз. Уйин +10…+15, нуназе +17…+22 градус возиськоз. Нырысь-валысь чакланъёсъя, вуоно арня кутсконын тросаз ёросъёсын дырын-дырын зороз, интыосын гудыръялоз. Температура шӧдскымон уз воштӥськы. Тегъёс: куазь гужем Гидрометцентр Удмуртия  